b'\n_START_ARTICLE_\nBMX\n_START_PARAGRAPH_\nBMX (angl. Bicycle MotoCross; X raid\xc4\x97 \xc5\xbeymi angl. cross, kadangi X primena kry\xc5\xbei\xc5\xb3, sankry\xc5\xbe\xc4\x85) \xe2\x80\x93 dvira\xc4\x8di\xc5\xb3 kroso ir trialo sportas atsirad\xc4\x99s JAV septintojo de\xc5\xa1imtme\xc4\x8dio pabaigoje. BMX dvira\xc4\x8diai skirti \xc4\xafveikti rampoms, tilteliams ir kitom kli\xc5\xabtims.\n_START_SECTION_\nIstorija\n_START_PARAGRAPH_\nNuo 1979 m. Amerikoje BMX sporto var\xc5\xbeyb\xc5\xb3 organizavimu r\xc5\xabpinasi dvi federacijos (NBA, NBL), kurios vienija profesionalius dviratininkus. _NEWLINE_\xc5\xa0i sporto \xc5\xa1aka plinta ir Europoje: Pranc\xc5\xabzijoje, Belgijoje, Nyderlanduose. Tarptautin\xc4\x97 BMX federacija (IBMXF) susik\xc5\xabr\xc4\x97 1981 m. ir sureng\xc4\x97 pirm\xc4\x85j\xc4\xaf pasaulio kroso \xc4\x8dempionat\xc4\x85 Pontieke, (JAV)._NEWLINE_1993 m. BMX kaip sporto \xc5\xa1ak\xc4\x85 pripa\xc5\xbeino Tarptautin\xc4\x97 dviratinink\xc5\xb3 s\xc4\x85junga. Dvira\xc4\x8di\xc5\xb3 akrobatikos rungtis pirm\xc4\x85 kart\xc4\x85 debiutavo Europos \xc4\x8dempionate 1983 m. Nuo 1995 m. pastebimas did\xc4\x97jantis populiarumas, daug\xc4\x97ja \xc5\xbei\xc5\xabrov\xc5\xb3. Rengiama daug parodom\xc5\xb3j\xc5\xb3 rungtyni\xc5\xb3, toki\xc5\xb3 kaip X-games Jungtin\xc4\x97se Valstijose.\n_START_SECTION_\nDviratis\n_START_PARAGRAPH_\nBMX dvira\xc4\x8diai yra su papildomomis koj\xc5\xb3 atramomis, ju vairas i\xc5\xa1riestas i vir\xc5\xa1\xc5\xb3, ratai labai plat\xc5\xabs. Visiem BMX b\xc5\xabdinga \xe2\x80\x93 ma\xc5\xbeas, labai tvirtas r\xc4\x97mas, nedidelis svoris. Da\xc5\xbeniausiai vairo konstrukcija leid\xc5\xbeia priekiniam ratui apsisukti aplink 360\xc2\xb0 kampu, ir ne vien\xc4\x85 syk\xc4\xaf. Rat\xc5\xb3 dydis \xe2\x80\x93 20" arba 24\xe2\x80\x9e.'